Bjarni Benediktsson fjármálaráðherra segir enga málefnalega gagnrýni hafa komið fram á skipan Jóns Gunnarssonar í embætti dómsmálaráðherra. Þá kveðst hann ekki skilja gagnrýni á skipan Brynjars Níelssonar sem aðstoðarmanns dómsmálaráðherra og segir hann reyndan þingmann sem njóti mikils stuðnings.
Fólki er frjálst að hafa skoðun á einstaka ráðherrum en ég sé bara engan málefnanlegan grundvöll fyrir þeirri gagnrýni sem hefur komið fram. Þú telur að það sé engum vandkvæðum bundið að þeir sinni þessum málaflokki? Veistu ég veit bara ekki alveg hvernig ég á að bregðast við þessari spurningu. Við erum að tala hérna um þingmann sem er ný genginn í gegn um kosningar og ætli hann sé ekki meðal þeirra þingmanna sem eru með mestan stuðning við sig inni á Alþingi ef þú telur atkvæðin. Ég bara veit ekki alveg hvert þú ert að fara þegar þú spyrð sko hvort það séu einhverjar hömlur á því hvaða verkefni þessi nýkjörni þingmaður geti tekið að sér. Við erum nýbúin að framkvæma lýðræðislegar kosningar hér á Íslandi og mér er sömuleiðis ómögulegt að skilja hvað átt er við með það að Brynjar Níelsson sé ekki hæfur.
Jón Gunnarsson nýskipaður dómsmálaráðherra segir að báðir aðstoðarmenn sínir séu hæfir til að sinna sínum verkefnum og gefur lítið fyrir þá gagnrýni sem fram hefur komið á ráðningu þeirra.
Það sem er nú tiltekið í þeirri umræðu finnst mér ekki vera þess, það veigamikið að það gefi tilefni til þess að ráðherra segi af sér sko og hætti. Við erum auðvitað að glíma við mjög viðkvæman málaflokk og ég mun ekkert gefa eftir í því að takast á við þau verðugu verkefni. Það hefur svona aðallega kannski verið gagnrýnt í þessu að þú réðir Brynjar Níelsson sem þinn aðstoðarmann og hann hefur oft verið umdeildur, hvernig svararu þeirri gagnrýni? Ég svara því bara þannig að ég sem er ráðherra og Brynjar er aðstoðarmaður.
Formaður Sjálfstæðisflokksins segir enga málefnanlega gagnrýni hafa komið fram um skipan Jóns Gunnarssonar dómsmálaráðherra né aðstoðarmanns hans Brynjars Níelssonar. 